CELEX: 32011R0192
Language: el
Date: 2011-02-25 00:00:00
Title: Κανονισμός (ΕΕ) αριθ. 192/2011 της Επιτροπής, της 25ης Φεβρουαρίου 2011 , για τη θέσπιση ειδικών μέτρων όσον αφορά την ενίσχυση στην ιδιωτική αποθεματοποίηση χοιρείου κρέατος που ορίζεται στον κανονισμό (ΕΕ) αριθ. 68/2011

26.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 53/65
            
         ΚΑΝΟΝΙΣΜΌΣ (ΕΕ) αριθ. 192/2011 ΤΗΣ ΕΠΙΤΡΟΠΉΣ
   της 25ης Φεβρουαρίου 2011
   για τη θέσπιση ειδικών μέτρων όσον αφορά την ενίσχυση στην ιδιωτική αποθεματοποίηση χοιρείου κρέατος που ορίζεται στον κανονισμό (ΕΕ) αριθ. 68/2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΚ) αριθ. 826/2008 της Επιτροπής, της 20ής Αυγούστου 2008, σχετικά με τη θέσπιση κοινών κανόνων για τη χορήγηση κοινοτικής ενίσχυσης στην ιδιωτική αποθεματοποίηση ορισμένων γεωργικών προϊόντων (2), και ιδίως το άρθρο 23 παράγραφος 3,
   Εκτιμώντας τα ακόλουθα:
   
               (1)
            
            
               Από την εξέταση της κατάστασης προκύπτει κίνδυνος υποβολής υπερβολικού αριθμού αιτήσεων για το καθεστώς ενίσχυσης στην ιδιωτική αποθεματοποίηση χοιρείου κρέατος που θεσπίστηκε με τον κανονισμό (ΕΕ) αριθ. 68/2011 της 28ης Ιανουαρίου 2011 σχετικά με τον εκ των προτέρων καθορισμό του ποσού της ενίσχυσης για την ιδιωτική αποθεματοποίηση χοιρινού κρέατος (3).
            
         
               (2)
            
            
               Ως εκ τούτου, είναι αναγκαίο να ανασταλεί η εφαρμογή του καθεστώτος που θεσπίστηκε με τον κανονισμό (ΕΕ) αριθ. 68/2011 και να απορριφθούν οι σχετικές αιτήσεις.
            
         
               (3)
            
            
               Για την αποφυγή κερδοσκοπίας, ο παρών κανονισμός πρέπει να τεθεί σε ισχύ την επομένη της δημοσίευσής του στην Επίσημη Εφημερίδα της Ευρωπαϊκής Ένωσης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Η εφαρμογή του κανονισμού (ΕΕ) αριθ. 68/2011 αναστέλλεται για την περίοδο από 27 Φεβρουαρίου 2011 έως 4 Μαρτίου 2011. Οι αιτήσεις για τη σύναψη συμβάσεων που υποβλήθηκαν κατά την περίοδο αυτή δεν γίνονται αποδεκτές.
   2.   Οι αιτήσεις που υποβλήθηκαν από τις 22 Φεβρουαρίου 2011, για τις οποίες η απόφαση αποδοχής έπρεπε να ληφθεί κατά την περίοδο που αναφέρεται στην παράγραφο 1, απορρίπτονται.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Φεβρουαρίου 2011.
      
         
            Για την Επιτροπή, εξ ονόματος του Προέδρου,
         José Manuel SILVA RODRÍGUEZ
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 223 της 21.8.2008, σ. 3.
   
      (3)  ΕΕ L 26 της 29.1.2011, σ. 2.